Brambleberry Farm | LekkeSlaap
Brambleberry Farm is 'n gasteplaas in die Swartland-omgewing. Dit is teen die hange van die Kasteelberg Natuurreservaat geleë, naby Riebeek-Kasteel. Hier kan jy ware rus en vrede ervaar, weg van die stad se gedruis, en luister na die voëls, bulle en koeie, skapies en die veraf gegrom van 'n trekker. Hier kan jy beslis plaas-omstandighede te wagte wees.
Verblyf word aangebied in 1 van 3 dubbelkamers: Zimbini Room, Duck Pond End en Rob's Room. Zimbini het 'n ekstra enkelbed vir 'n derde gas. Dit is die enigste kamer met 'n ekstra bed. Elke gastekamer het 'n privaat badkamer met 'n stort, toilet en wasbak.
Daar is 'n gedeelde terras tussen Duck Pond End en Zimbini. Die 2 kamers het 'n klein, privaat leefarea en daar is tee- en koffiemaakgeriewe beskikbaar. Rob's Room is in die hoofhuis. Alle gaste mag gebruik maak van die balkon, die agterstoep, die jetty en die braai-area. Die kombuis is beskikbaar indien jy wil tee of koffie maak en die leefarea is geskik vir diegene wat wil lees of TV kyk.
Veilige parkeerplek is beskikbaar op die perseel en daar is 'n 5 km gruispad wat die plaas van die hoofpad skei. Ongelukkig word geen kinders onder die ouderdom van 18 toegelaat nie.